Publication: Magyar Közlöny
Issue: MK-2001-49 (Year: 2001, Number: 49)
Era: 1990-2004
Section: fedezetéről szóló 1997. évi LXXX. törvény.
Paragraph Index: 495

(2) Az (1) bekezdés szerinti tandíjköltség-térítés maximális összege gyermekenként és tanévenként az adott országra a KüM. R.-ben meghatározott alapösszeg háromszorosáig — a Külügyminisztérium által megjelölt tanintézetekben a tényleges tandíj 80%-áig — terjedhet. Ennél nagyobb költségtérítés csak a honvédelmi miniszter külön engedélye alapján folyósítható. A tandíjköltség-térítés összegét gyermekenként kell megállapítani és folyósítani. A tandíjköltség az éves (féléves) tandíjat, a beiratkozás díját foglalja magában. Nem lehet megtéríteni az oktatási intézmény által szervezett kirándulás, szabadidős programok, külön nyelvórák, iskolabusz költségeit.

Source: https://magyarkozlony.hu/hivatalos-lapok/3eaf984f6ba00a0b04502801b6248f09148e0146/dokumentumok/ae6eb79b03dcb91e76207958e8f83adebe754b77/letoltes